kardosdrur/scandi-wiki huggingface dataset:
Birger

Birger er et drengenavn, der stammer fra det norrøne Birgir, udledet af verbet biarga (= at bjerge, at hjælpe). Navnet har ikke mindst været populært i Sverige, hvorfra det er kommet til Danmark. 

En variant er Birge, og de to navne bæres af i alt lidt flere end 2.500 danskere, ifølge Danmarks Statistik. I perioden 2000-2020 blev blot 5 danske børn navngivet Birger.

Børge er en variant af navnet.

Birger var et almindeligt navn i Norge i middelalderen, og kendes også i formen Berge, men er med årene blevet mindre populært.

Kendte personer med navnet 
 Jodle Birge, dansk sanger.
 Birger Brosa, svensk statsmand.
 Birger Gunnersen, dansk ærkebiskop.
 Birger Jarl, svensk rigsjarl
 Birger Jensen, dansk skuespiller.
 Birger Jensen, dansk fodboldspiller.
 Steen Birger Jørgensen, dansk sanger i Sort Sol.
 Birger Larsen, dansk fodboldspiller.
 Birger Larsen, dansk filminstruktør.
 Birger Magnusson, svensk konge.
 Birger Munk Olsen, dansk middelalderfilolog.
 Birger Pedersen, dansk fodboldspiller.
 Birger Sjöberg, svensk forfatter, komponist og sanger.

Navnet anvendt i fiktion 
Arkivaren Birger Bertramsen er en af hovedpersonerne i tv-julekalenderen Alletiders Jul samt efterfølgerne hertil, og han spilles af Jesper Klein.
I serien Rip, Rap og Rup På Eventyr, således også i den nye reboot-serie Ducktales 2017, hedder Bjørnebandens lederfigur Birger.

Noter 

Drengenavne
Børge

Børge er et drengenavn, der stammer fra olddansk "Byrghir" og i øvrigt er en sideform til Birger, udledt af verbet biarga (= at bjerge, at hjælpe).

Sjældne varianter af navnet er Byrge, Børre og Børje, og pr. 1. januar 2020 bar 4.582 et af disse navne ifølge Danmarks Statistik. I perioden 2000-2020 blev blot 12 danske børn navngivet Børge.

Kendte personer med navnet 
Knud Børge (K.B.) Andersen, dansk folketingsmedlem og udenrigsminister.
Børge Børresen, dansk sejler og bådebygger.
Børge Møller Grimstrup, dansk skuespiller.
Børge Roger-Henrichsen, dansk komponist, jazzmusiker, kapelmester og radiovært.
Børge Janssen (1867-1933), dansk forfatter.
Børge Krogh, dansk bokser og boksetræner.
Børge Lund, norsk håndboldspiller.
Børge Mogensen (1914-1972), dansk designer.
Børge Müller (1909-1963), dansk manuskript- og revyforfatter.
Kurt Børge Nikolaj Nielsen (1924-1986), dansk fodboldtræner.
Børge Olsen (1910-2002), dansk købmand og direktør for Irma.
Børge Ousland, norsk polarfarer, fotograf og forfatter. 
Børge Outze (1912-1980), dansk redaktør og modstandsmand.
Børge Ring, dansk animator og Oscar-vinder.
Børge Rosenbaum (1909-2000), dansk pianist og entertainer (bedre kendt som Victor Borge).
Børge Wagner, dansk dirigent.

Navnet anvendt i fiktion 
Historien om Børge er en roman af H.C. Branner fra 1942.
Brand-Børge rykker ud er en dansk film fra 1976 instrueret af Ib Mossin.
Børge er Kjelds søn i Olsen Banden-filmene og en vigtig brik i mange af deres kup. Han spilles af Jes Holtsø.
Da Børge B blev gennemsigtig er en billedbog af Morten Ramsland fra 2004.

Andet 
"Børge" var i en periode et slangudtryk for en person eller en ting, man ikke nærmere kunne eller ville benævne. Dette blev anvendt som en markant idiosynkrasi af Axel Strøbyes rolle Max i Pigen og millionæren fra 1965.
Børge var titlen på et ungdomsblad i 1960'erne.

Noter 

Drengenavne
Kejser A

Andreas Abildlund født 1986 alias Kejser A er en dansk rapper, mest kendt for sin single Gabriella, eller sejren over Mikkel Lauritzen alias  Mikl i MC's Fight Night i 2004. 

Abildlund voksede op i Skanderborg, og efter et år i Slagelse X Class, er han nu bosat i Århus. Han var tidligere medlem af Gruppen "Gadekrydset", som han dannede sammen med Thorbjørn Bech Rossen alias Ham Den Lange og Illest (Daniel Bergholdt). Han dannede gruppen Haven Morgan sammen med Thorbjørn Bech Rossen, og de udgav i november 2006 EP'en Et Lille Eventyr, der hittede med de to singler Toget Kører Til Helvede og Velkommen I Haven.

Abildlund vandt MC's Fight Night i 2004, hvor han slog Michael Mühlebach Christiansen alias Jøden i kvartfinalen, Peter Ankjær Bigaard alias Pede B i semifinalen og Mikkel Lauritzen i finalen. Han vandt samme år også "Den Gyldne Mic"/Punchline-Awarden ved MC's Fight Night for mest "Stødende" sætning mod Peter Ankjær Bigaard i semifinalen. Sætningen var "yo man du et fucking udskud, du var på hjemmebane, men blev alligevel bu'et ud".

Abildlund har siden deltaget ved MC's Fight Night i 2005 hvor han i kvartfinalen tabte til Peter Ankjær Bigaard, i 2006, hvor han både vandt Punchline-Awarden og gik hele vejen til finalen, men tabte til Mads Viktor alias Fantomet. Han har desuden været med på MC's Fight Night Showbattle Tour i 2006 og var med på MC's Fight Nights Grøn Koncert Tour i 2007 og 2008. Men hans største præstiation var da han  gjorde comeback d. 16 oktober 2010 i KB hallen i København, hvor han med sejren over Johnni Gade alias Johnni G vandt MCs Fight Night 2010.  

Udkommer til december 2015 med sin første soloudgivelse EP'en "Færdig", der kun udgives på vinyl.

Eksterne henvisninger 
 

Hiphoppere fra Danmark
Tony Yayo

Tony Yayo (født 31. marts 1978 i South Jamaica, Queens) er en amerikansk rapper, der er med i rap-gruppen G-unit, som har 50 cent som frontfigur, men også har store navne som Young Buck og Lloyd Banks som medlemmer.

Karriere 
Som solist har Tony Yayo aldrig helt slået igennem, men han har medvirket i utallige G-unit remix, som fx klassikere som Hate it or love it og G-unit remix og So Seductive født den 29 august

Tony Yayo er stadig medvirkende i G-unit.

Diskografi 
Studioalbum
 Thoughts Of A Predicate Felon (2005)
 Talk Of NY (2011)

Mixtapes
 ThisIs50.com Vol. 4 : S.O.D. (2008)
 Black Friday (2008)
 Bloody Xmas (2008)
 The Swine Flu (2009)
 The Swine Flu 2 (2009)
 Public Enemies (2009)
 Gangsta Paradise (2009)
 Gunpowder Guru (2010)
 Gunpowder Guru 2 (2010)
 Hawaiian Snow (med Danny Brown) (2010)
 Gunpowder Guru 3 (2011)
 El Chapo (2011)
 Meyer Lansky (2011)
 Gunpowder Guru 4 (2011)

Eksterne henvisninger 

 
 
 Biografi på allmusic.com

Rappere fra USA
Klinte

Klinte har flere betydninger:

 Klinte (Agrostemma) – plante af Nellike-familien.
 Klinte (planteart) – enårig, urteagtig plante
 Klinte (tidsskrift) – litterært tidsskrift.
 Klinte (Klinte Sogn) – en bebyggelse og et ejerlav i Klinte Sogn, Nordfyns Kommune
Marc Olsen

Marc Olsen (født 15. januar 1986) er en dansk tidligere professionel fodboldspiller i henholdsvis Brøndby IF, SønderjyskE og Hvidovre IF. Han er søn af den tidligere professionelle fodboldspiller Fernando Olsen.

Marc Olsen er uddannet bachelor på Københavns Universitet i National økonomi. Han har været pokerspiller og blandt verdenseliten i en årrække i Backgammon, Han har udgivet følgende 2 bøger: From basics to badass samt Pure Strategy.

I dag er han bosat i Malaga, Spanien. Han skriver bøger og ejer og driver en konsulentvirksomhed.

Referencer

Eksterne henvisninger 
 
 Marc Olsen, all-time Superstats.dk

Fodboldspillere fra Danmark
Fodboldspillere fra SønderjyskE
Fodboldspillere fra Brøndby IF
Fodboldspillere fra Hvidovre IF
State of the Union address

State of the Union address er en årlig tale, den amerikanske præsident holder for USAs Kongres. I talen, der typisk holdes i januar, kommer præsidenten med sit bud på nationens tilstand, samt hvilke tiltag han vil lave det år. En State of the Union Address er krævet af USA's forfatning, da det hedder: "[Præsidenten] skal fra tid til anden give kongressen information om nationens tilstand, og anbefale til deres overvejelse sådanne tiltag, som han skønner nødvendige og påkrævede." (Engelsk:"[The President] shall from time to time give to Congress information of the State of the Union and recommend to their Consideration such measures as he shall judge necessary and expedient.") 

Talen blev første gang holdt i 1790 af George Washington, men fra 1801 til 1912 blev talen ikke afholdt, og kongressen blev i stedet informeret om nationens tilstand på skrift. I 1913 begyndte Woodrow Wilson dog at holde tale igen. Så sent som 1981 valgte Jimmy Carter at informere om nationens tilstand på skrift i stedet for at holde en tale. 

Talen varer normalt lidt mere end en time, og under talen afbrydes præsidenten gang på gang af bifald fra kongressen. 

USA's politik
Taler
Straight Outta Lynwood

Straight Outta Lynwood er det tolvte studiealbum af "Weird Al" Yankovic fra 2006.

Numre 

Album fra 2006
Komikalbum
Weird Al-album
Poodle Hat

Poodle Hat er et musikalbum udgivet den 20. maj 2003 af Weird Al.

Numre 
Couch Potato (Parodi på Eminem's 'Lose yourself')
Hardware Store 
Trash Day (Parodi på Nelly's 'Hot In Here')
Party At The Leper Colony 
Angry White Boy Polka 
Wanna B Ur Lovr
A Complicated Song (Parodi på Avril Lavigne's 'Complicated')
Why Does This Always Happen To Me? 
Ode To A Superhero (Parodi på Billy Jole's 'Piano Man')
Bob 
I Bough It on eBay (Parodi på Backstreet Boys's 'I Want It That Way')
Genius In France

Album fra 2003
Weird Al-album
Østersøtanglus

Østersøtanglus (Saduria entomon), også kaldet østersøkrebs, (sv skorv og fi kilkki), er en bentisk organisme, der hører til isopoderne blandt krebsdyrene. Den lever på blød havbund, hvor den let kan grave sig ned. Den foretrækker koldt vand og lever almindeligvis på dybt vand. Østersøtanglusen klarer sig nemt i skiftende saltholdigheder. Den træffes i hele Østersøen fra Bornholm og nord ud til Den Botniske Bugt og Den Finske Bugt, samt i det sydligste Øresund. Desuden lever arten på dybt vand i Vänern, Sveriges største sø.

Den anses for at være et af Østersøens istidsrelikter fra den sidste istid, der er indvandret fra Ishavet. Østersøtanglusen er et af de største krebsdyr i Østersøen, idet den kan blive op til 7 cm lang.

Føde 

Østersøtanglusen er både kannibal, ådselæder og aktivt rovdyr. Som føde egner sig andre bunddyr, såsom hvid østersøtangloppe. Østersøtanglusen bevæger sig aktivt på bunden i sin søgen efter føde eller ligger på lur efter sit offer gravet ned i bundslammet. Østersøtanglusen har en såkaldt "kemisk lugtesans", hvormed den formodentlig sanser sin føde.

Rovfisk 

Mange af de fiskearter der findes på havbunden, fortærer østersøtanglus i særdeleshed torsk og ulk.

Eksterne henvisninger 
 Stephensen (1948). Storkrebs IV. Ringkrebs 3.Tanglus. Danmarks Fauna 53. G.E.C. Gads Forlag.

Isopoder
Bad Hair Day

Bad Hair Day er et album udgivet af Weird Al Yankovic i marts 1996.

Numre
 Amish Paradise 
 Everything You Know Is Wrong 
 Cavity Search 
 Callin' In Sick 
 The Alternative Polka       
 Since You've Been Gone 
 Gump 
 I'm So Sick Of You 
 Syndicated, Inc. 
 I Remember Larry 
 Phony Calls       
 The Night Santa Went Crazy.

Album fra 1996
Weird Al-album
Alapalooza

Alapalooza er den amerikanske musiker "Weird Al" Yankovics 7. CD, udgivet oktober 1993.

Numre
Jurassic Park
Bedrock Anthem 
Frank's 2000" TV 
Achy Breaky Song 
Traffic Jam 
Talk Soup
Livin' In The Fridge 
She Never Told Me She Was A Mime 
Harvey The Wonder Hamster 
Waffle King
Bohemian Polka 
Young
Dumb & Ugly.

Album fra 1993
Komikalbum
Weird Al-album
Off the Deep End

Off the Deep End er den amerikanske musikers "Weird Al" Yankovics syvende cd-udgivelse, og udkom i april 1992. Cd'en indenholder 11 numre: 

Smells Like Nirvana
Trigger Happy
I Can't Watch This
Polka Your Eyes Out
I Was Only Kidding
The White Stuff
When I Was Your Age
Taco Grande
Airline Amy
The Plumbing Song
You Don't Love Me Anymore

Album fra 1992
Komikalbum
Weird Al-album
Morten Bertolt

Morten Bertolt Andersen (født 12. februar 1984) er en dansk tidligere fodboldspiller,

Bertolts primære position på banen var på den centrale midt, hvor han både kunne bidrage i det defensive og fremadrettede spil. Han spilede i sin aktive karriere blandt andet for SønderjyskE, FC Roskilde, FC Vestsjælland og Sandnes Ulf, inden han som sin sidste klub spillede for FC Helsingør.

Karriere 
Han skiftede fra FC København i sommeren 2008 efter at have været lejet ud til Viborg FF et halvt år. I 2006 var han udlejet til den norske klub HamKam. Efter en tid i norske HamKam gik turen til SønderjyskE. I sommeren 2010 kunne Bertolt og SønderjyskE dog ikke nå til enighed om en ny kontrakt.

Lyngby 
Den 7. juli 2010 skrev Bertolt kontrakt med de kongeblå fra Lyngby og fik sin uofficielle debut i træningskampen mod Silkeborg IF den 6. juli 2010. Lyngby BK hentede Bertolt som en direkte forstærkning til den centrale midtbane.

Sandnes Ulf 
I sommeren 2012 skiftede Bertolt til den norske Tippeligaklub Sandnes Ulf, som han skrev en toårig kontrakt med. I december 2012 blev han løst fra sin aftale med den norske klub, hvorefter han skrev kontrakt med FC Vestsjælland.

FC Vestsjælland 
Den 9. januar 2013 offentliggjorde 1. divisionsklubben FC Vestsjælland at man havde indgået en aftale med Bertolt frem til sommeren 2014. Her var han med 10 optrædender i foråret med til at sikre klubben oprykning til Superligaen efter sæsonen 2012/13.

Den 21. maj 2014 meddelte FCV på deres hjemmeside, at Mortens kontrakt ikke ville blive forlænget, og han ville forlade klubben til sommer. Han spillede i alt 41 kampe for klubben og scorede ét enkelt mål og blev derudover også noteret for en enkelt assist.

Vendsyssel FF 
Den 28. august 2014 indgik Bertolt en halvårsaftale med den nordjyske 1. divisionsklub Vendsyssel FF.

FC Roskilde 
I vinterpausen 2014/2015 skiftede Bertolt til FC Roskilde på anbefaling af sin ven og tidligere holdkammerat Jesper Bech. Han vendte dog allerede senere på året tilbage til FC Vestsjælland, der imidlertid senere på året gik konkurs.

FC Helsingør 
I vinteren 2016 skiftede han til FC Helsingør. I juli 2017 stoppede han sin fodboldkarriere.

Referencer

Eksterne henvisninger 

 Morten Bertolt, all-time Superstats.dk

Fodboldspillere fra Danmark
Fodboldspillere fra Lyngby Boldklub
Fodboldspillere fra SønderjyskE
Fodboldspillere fra Viborg FF
Fodboldspillere fra Ham-Kam
Fodboldspillere fra FC København
Fodboldspillere fra Sandnes Ulf
Fodboldspillere fra FC Vestsjælland
Fodboldspillere fra Vendsyssel F.F.
Fodboldspillere fra FC Helsingør
Personer fra Herlev
Arrakis

Arrakis er navnet på den fiktionelle planet, hvor størstedelen af handlingen i Frank Herberts science fiction roman fra 1965 "Klit" (eng:"Dune") udspiller sig.

Planeten er en ørkenplanet og den eneste ressourse til krydderiet Melange. Planeten bliver skueplads for konflikt mellem adskillige adelige familier, der er rejst til Arrakis for at erhverve sig Melange. Krydderiet Melange muliggør rumrejser, hvilket gør det vitalt for universet og dermed meget værdifuldt.
Planeten er tør og barsk og består for størstedelens vedkommende af åben ørken, hvor de gigantiske sandorme hersker.

Science fiction

de:Handlungsorte der Dune-Zyklen#Arrakis
Amnesti (flertydig)

Amnesti har flere betydninger:

 Amnesti – en kollektiv eftergivelse af straf.
 Amnesti (film) – en dansk film fra 1985.
County Galway

County Galway (Irsk: Contae na Gaillimhe) er et county i Republikken Irland, hvor det ligger i provinsen Connacht. County Galway omfatter et areal på 6.148 km² med en samlet befolkning på 231.035 (2006). Det administrative county-center ligger i byen Galway. I regionen Connemara er der mange områder hvor man stadig taler irsk.
County Galway ligger ved Atlanterhavet mellem fjorden Killary Harbour i nord og bugten Galway Bay i syd. Floderne Shannon og Suck ligger i den østlige del. Floden og Corrib og søen Lough Corrib deler grevskabet i to ulige dele, hvor den vestlige del er Connemara. I sydvest, foran County Clares kyst, ligger øerne Aran Islands som hører til Coynty Galway.

Ved Tynagh sydøst for Galway ligger der bly- og zinkværker. Landbruget er områdets vigtigste erhverv med græsavl, fåreavl og kvægavl med malkekvæg. Der dyrkes også byg, hvede, kartofler og sukkerroer. I de senere år særlig i byen Galway opstået mange nye industrivirksomheder.

Historie 
De første indbyggere kom til Galway området for ca. 7000 år siden. Områdets køkkenmøddinger beviser deres tilstedeværelse. Omkring 4000 f. Kr. vor tid kom der agerdyrkere til området og oprettede Megalit anlæg. 2.500 før vor tid. Med kristendommens ankomst i det 5. århundrede blev der oprettet mange klostre: Roscam ved Galway, Inchagoill på en ø i Lough Corrib og Annaghdown ved søens bred.

I september 1828 druknede der ud for Annaghdown 11 mænd og ni kvinder, da en færge kæntrede og gik under, kun 10 overlevede. Der blev først opstillet en mindetavle i 1979.

Efter vikingernes invasion, som ødelagde Roscam, grundlagde Anglo-Normannerne byen Galway. Den nuværende bydel Claddagh på den anden side af floden Corrib, forblev som et irsk fiskerleje. Sandsynligvis har de været på stedet siden de tidligste tider. Galways bymure har aldrig omsluttet Claddagh.

Geografi

Seværdigheder 
 Dunguaire Castle fra 1520 ligger ved Kinvara i den sydlige del af County Galway. Det originale fæstningsanlæg er sandsynligvis jordvolden med murresterne på den vestlige del af borgen. Dunguaire Castle har aldrig været en borg i militær henseende, men mere et typisk Tower house fra det 16. århundrede. Disse tårnhuse blev mellem 1450 og 1650 bygget af irske godsejere. Siden 1966 er borgen åbnet for besøgende.

Eksterne henvisninger 

 County Galway – officiel website
 Tourist Information

Counties i Irland
County Leitrim

County Leitrim (Irsk: Contae Liatroma) er et county i Republikken Irland i provinsen Connacht i den nordvestlige del, sydøst for Donegal Bay. Navnet kommer fra liath druim, som betyder grå bakkeryg.
County Leitrim har et areal på 1.588 km² med en samlet befolkning på 28.837 (2006).
Regionen lever hovedsageligt fåreavl, malkekvæg, kartoffel- og kornavl.

Det administrative county-center ligger i byen Carrick-on-Shannon, der har 2237 indbyggere.

Grevskabet er blandt de tyndest befolkede i Irland. Af kystgrevskaberne har det også den korteste kystlinje med kun 3 km strand ved Bundoran. Landskabet består hovedsagelig af bakker, søer – som Lough Allen – floder og moser.

Hovedbyen, Carrick-on-Shannon, er et godt udgangspunkt for besøgende. De kan leje motorbåde, fiske, cykle, ride eller spille golf. Carrick-on-Shannon er et træfpunkt for lystsejlere: Den lokale bådeforening blev grundlagt i 1827 og organiserer en regatta i august.

Historie 
I keltisk tid udgjorde Leitrim den vestlige halvdel af kongedømmet Bréifne. Regionen var længe underlagt O'Rourke-familien fra Dromahair, hvis heraldiske løve fortsat ses i grevskabets våben. Leitrim var nært knyttet til den østlige del af Breifne, nu County Cavan.

I det 13. århundrede kom normannerne og erobrede det sydlige Breifne. De beholdt området, til de irske godsejere blev tvunget i eksil i 1620.

Grevskabet Leitrim blev oprettet af Sir John Perrott i 1565. Omkring 1583 fastlagde han grænserne, som de er i dag.

Indtil det 17. århundrede var der fem store skove i Leitrim. De er nu dækket af moser. Da træerne forsvandt, var der ikke længere noget til at holde på vandet, og en stor del landbrugsområderne blev vandlidende. Dermed er kvæg og kartofler de eneste landbrugsprodukter, som er egnet til Leitrim, og kartoffelpesten ramte derfor meget hårdt. Det skulle gå 60 år, før befolkningen begyndte at vokse igen. Hungersnød og fattigdom gjorde, at mange udvandrede, og befolkningstallet sank fra 55.000 omkring 1900 til de nuværende ca. 29.000 indbyggere.

Byer og landsbyer 

 Ballinamore
 Bundoran
 Carrick-on-Shannon
 Carrigallen
 Dromod
 Drumshambo
 Manorhamilton
 Mohill
 Roosky

Eksterne henvisninger 
 Leitrim County Council – officiel website
 County Leitrim – officiel website, der fokuserer på lokale forhold, business og turisme
 Manorhamilton Castle & Heritage Centre 

Counties i Irland
County Roscommon

County Roscommon (Irsk: Contae Ros Comáin) er et county i provinsen Connacht i Republikken Irland. County Roscommon omfatter et areal på 2.547 km² med en samlet befolkning på 58.768 (2006). Der er mange vandløb, søer, moser og skove.

County Roscommon ligger mellem floderne Shannon i øst og den mindre flod Suck i vest. Suck skiller County Galway og Coynty Roscommon fra hverandre, og udmunder i floden Shannon.

De fleste af indbyggerne er beskæftiget med landbrug og i fødevareindustrien. Turismen er i udvikling og får efterhånder større betydning.

Hovedbyen Roscommon med 5.017 indb i 2006, har sin oprindelse fra helgenen St. Coman, som byggede et kloster her i det 5. århundrede. De nærliggende skovområder blev kendt kom St. Coman's Wood eller Ros Comáin på irsk. Den irske betegnelse for St. Comans Skov blev senere angloficeret, hvorefter byen fik navnet Roscommon.

Seværdigheder 

Slottet i byen Roscommon, fra 1269, er en anglonormannisk fæstning.

Rindown Castle er en borgruin fra 1200-tallet på en halvø på vestsiden af søen Lough Ree, nord for Athlone.

Lidt uden for Boyle ligger ruinerne af Boyle Abbey, fra 1161, som var Cistercienserordenens første kloster i Connacht. Klosteret blev nedlagt i 1569.

Eksterne henvisninger 

 County Roscommon – officiel website

Counties i Irland
County Cork

County Cork () er et county i Republikken Irland, hvor det ligger i provinsen Munster. County Cork omfatter et areal på 7.457 km² med en samlet befolkning på 480.909 (2006). Det administrative county-center ligger i byen Cork. Cork har to gaeltachtaí (irsktalende områder) Muskerry i nord og øen Oileán Chléire i vest.

County Corks har en 640 km lang kystlinje med mange gode strande og stejle klipper. I nærheden af byen Cork ligger den vigtige havneby Cobh, som forbinder Irland med Frankrig og England.

Historie 
I det 7. århundrede byggede Saint Finbarr, (550-623) et kloster i Cork. I 820 e.Kr., angreb vikingerne og klosteret og bosatte sig i området.

I den tidlige middelalder hørte det nuværende county Cork under kongeriget Munster. 1127 kom området under fyrstedømmet Desmond. 

1601 blev slaget ved Kinsale udkæmpet i Cork. Dette slag var det sidste store nederlag for det gamle irske aristokrati, og åbnede vejen for det engelske overherredømme. 1620 blev grevskabet Cork oprettet.

Siden den uafhængighedskrigen (1919 til 1922) og den Den irske borgerkrig (1922 til 1923) er der fra County Cork udgået mange opstande. Derfor bliver Cork også kaldt "Rebel County". Gentagne gange blev jernbanestrækningen fra Cork, Tralee og Waterford til banegården i Mallow afbrudt af medlemmer af IRA, for at forhindre hurtige troppetransporter til Mallow.

Eksterne henvisninger 

Counties i Irland